డి. మంజునాథ్

డి. మంజునాథ్ (26 ఆగస్టు 1928 - 3 ఫిబ్రవరి 2020) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హిరియూరు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై  రెవెన్యూ, ఉన్నత విద్యా శాఖ మంత్రిగా పని చేశాడు.
రాజకీయ జీవితం 
డి. మంజునాథ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1967 మైసూర్ శాసనసభ ఎన్నికలలో హిరియూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై కర్ణాటక శాసనసభ డిప్యూటీ స్పీకర్‌గా పని చేశాడు. ఆయన 1977లో జనతా పార్టీలో చేరి కర్ణాటకలో జనతా పార్టీ రాష్ట్ర అధ్యక్షుడిగా పని చేసి 1983లో కర్ణాటకలో శాసనమండలి సభ్యుడిగా ఎన్నికయ్యాడు. 

డి. మంజునాథ్ 1985 నుండి 1987 వరకు వివిధ మంత్రిత్వ శాఖల మంత్రిగా పని చేసి 1987 సెప్టెంబర్ 2న కర్ణాటక శాసనమండలి ఛైర్మన్‌గా ఎన్నికయ్యాడు. ఆయన 2004 కర్ణాటక శాసనసభ ఎన్నికలలో హిరియూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి ఎమ్మెల్యేగా ఎన్నికై 2004 నుండి 2006 వరకు ధరమ్ సింగ్ మంత్రివర్గంలో ఉన్నత విద్యా మంత్రిగా పని చేశాడు .
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు